钦定古今图书集成/明伦汇编/闺媛典/第100卷 > 皇清六 > 胡震妻汪氏
## 钦定古今图书集成/明伦汇编/闺媛典/第100卷 > 皇清六 > 胡震妻汪氏

按《歙县志》：“汪氏名玉贞，歙岩镇人。幼失母，随父迁浙。父名用嘉，为绍郡诸生，博学潜修，授徒武林，氏侍左右，检书问难不倦。及笄归太仓胡生震。阅四年，夫病亡，日夕悲号，欲以身殉，家人护持不得间，乘姑出贺岁，雉经于胡生柩侧，衣皆缝纫，手书一缄遗死所，启视之，则告尊辈永诀辞也。年二十一。”